Diari Oficial de la Generalitat Valenciana


Sumari del DOGV 2569, del 16-08-1995 (1995/835832)

ACORD de 3 d'agost de 1995, del Govern Valencià, pel qual crea, classifica i eximeix del manteniment del lloc de secretari-interventor de la Mancomunidad del Interior Tierra del Vino.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   2569

Data del DOGV
:   16-08-1995

Secció del DOGV
:   ALTRES DISPOSICIONS

Número del document
:   1995/835832


Data del document
:   03-08-1995

Organisme emissor
:   Conselleria d'Administració Pública

Tipus de document
:   Acord

ACORD de 3 d'agost de 1995, del Govern Valencià, pel qual crea, classifica i eximeix del manteniment del lloc de secretari-interventor de la Mancomunidad del Interior Tierra del Vino.  
El Govern Valencià, en la reunió del dia 3 d'agost de 1995, adoptà l'acord següent:  
La Mancomunidad del Interior Tierra del Vino, mitjançant Acord de data 11 d'abril de 1995, va sol·licitar la creació i classificació en classe tercera d'un lloc de treball de secretaria reservat a funcionaris d'administració local amb habilitació de caràcter nacional.  
En l'esmentat acord es va sol·licitar exempció d'aquest lloc.  
L'article 6 del Reial Decret 1732/1994, de 29 de juliol, assenyala que els llocs reservats a funcionaris amb habilitació de caràcter nacional en mancomunitats seran classificats, a instància d'aquestes, per l'òrgan autonòmic competent, s'establirà la possibilitat que les mancomunitats puguen discrecionalment sol·licitar la classificació de llocs de treball propis reservats a aquests funcionaris.  
Segons l'article 6 de l'esmentat reial decret, la classificació s'ha de realitzar en els termes de l'article 2 d'aquesta norma, i es podrà considerar en aquest supòsit, i en la mesura que la Mancomunidad del Interior Tierra del Vino ha decidit iniciar el procediment de creació d'un lloc de treball reservat, que a l'igual que els llocs de col·laboració a què fa referència l'apartat g) de l'esmentat article, aquests llocs en mancomunitats seran classificats a proposta de la corporació interessada.  
L'article 4 del Reial Decret 1732/1994, de 29 de juliol, disposa que les mancomunitats de municipis podran ser eximides de l'obligació de mantenir llocs propis reservats a habilitats de caràcter nacional quan el seu volum de serveis o recursos siga insuficient per al manteniment d'aquests llocs, després de l'informe de la diputació provincial corresponent.  
Segons l'article 4 de l'esmentat reial decret, les funcions reservades a habilitats de caràcter nacional en mancomunitats de municipis seran exercides mitjançant funcionaris amb habilitació de caràcter nacional d'algun dels municipis que les integren o per algun dels sistemes establerts en els articles 5 o 31.2 d'aquesta disposició, que, respectivament, regulen la possibilitat que siguen prestades pels serveis d'assistència de les diputacions provincials o mitjançant acumulació una vegada s'haja obtingut la corresponent exempció.  
L'article 2.f) del Reial Decret 1732/1994, de 29 de juliol, estableix que en les entitats locals de classe tercera les funcions de comptabilitat, tresoreria i recaptació podran ser atribuïdes a un membre de l'entitat o a un funcionari d'aquesta.  
Segons l'article 159.1 del text refós de les disposicions legals vigents en matèria de règim local, segons la nova redacció que li dóna la Llei 42/1994, de 30 de desembre, i l'article 4 del Reial Decret 1732/1994, de 29 de juliol, la competència d'execució en matèria de creació, supressió i classificació, i també l'exempció, dels llocs de treball reservats a funcionaris de l'administració local amb habilitació de caràcter nacional correspon a les comunitats autònomes.  
Dins la Generalitat Valenciana, la proposta sobre classificació i exempció de llocs de treball s'atribueix a la Conselleria d'Administració Pública, d'acord amb els articles 44.i) i 45.e) del Decret 210/1995, de 24 de juliol, del Govern Valencià, pel qual s'aprova el Reglament Orgànic i Funcional de la Conselleria d'Administració Pública.  
Les resolucions corresponents es publicaran en el Diari Oficial de la Generalitat Valenciana i aquestes publicacions seran trameses a la Direcció General de la Funció Pública, del Ministeri per a les Administracions Públiques, i publicades conjuntament per aquesta en el Butlletí Oficial de l'Estat almenys amb caràcter trimestral.  
L'article 25 de la Llei de la Generalitat Valenciana 5/1983, de 30 de desembre, estableix que correspon al Govern Valencià l'exercici de competències atribuïdes a la Generalitat Valenciana que no estiguen expressament atribuïdes a altres òrgans o institucions.  
Per tant, i a proposta del conseller d'Administració Pública, el Govern Valencià  
ACORDA  
Primer  
Crear el lloc de secretaria de la Mancomunidad del Interior Tierra de Vino i classificar-lo en classe tercera.  
La provisió d'aquest lloc de treball està reservada a funcionaris d'administració local amb habilitació de caràcter nacional de la subescala de secretaria-intervenció, sense perjudici d'allò previst en la disposició transitòria primera 2.c) del Reial Decret 1174/1987, de 18 de setembre.  
Segon  
Eximir aquesta entitat del manteniment del lloc de secretari-interventor i s'haurà d'instar, si escau, l'acumulació.  
Tercer  
Les funcions de comptabilitat, tresoreria i recaptació podran ser atribuïdes a un membre de l'entitat o un funcionari d'aquesta.  
Contra aquest acord, que posa fi a la via administrativa, es podrà interposar, després de la comunicació, recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Butlletí Oficial de l'Estat.  
València, 3 d'agost de 1995  
El conseller secretari del Govern Valencià,  
JOSÉ JOAQUíN RIPOLL SERRANO